নাচোলের মুক্তিযোদ্ধা ও আ'লীগ নেতা আলহাজ্ব ইসরাইল আর নেই | চাঁপাই দর্পণ
চাঁপাইনবাবগঞ্জ জেলার নাচোল উপজেলার বীর মুক্তিযোদ্ধা, নাচোল উপজেলা আওয়ামীলীগের সভাপতি ও ২নং ফতেপুর ইউনিয়নের চেয়ারম্যান আলহাজ্ব ইসরাইল হক ইন্তেকাল করেছেন (ইন্না … রাজেউন)। বৃহস্পতিবার রাত আনুমানিক ১০টার দিকে তিনি শেষ নিশ^াস ত্যাগ করেন। শুক্রবার সকালে বীর মুক্তিযোদ্ধাকে আলহাজ্ব ইসরাঈল হক কে রাষ্ট্রীয় মর্যাদা দিয়ে দাফন করা হয়েছে। শুক্রবার সকালে এই বীর মুক্তিযোদ্ধাকে গাড অফ অনার দেন নাচোল থানা পুলিশের একটি দল এবং শ্রদ্ধাঞ্জলি দেন নাচোল উপজেলা নির্বাহী অফিসার সাবিহা সুলতানা। নাচোল উপজেলার বীর মুক্তিযোদ্ধা, নাচোল উপজেলা আওয়ামীলীগের সভাপতি ও ২নং ফতেপুর ইউনিয়নের চেয়ারম্যান আলহাজ্ব ইসরাইল হকের জানাযায় উপস্থিত ছিলেন চাঁপাইনবাবগঞ্জ-১ (শিবগঞ্জ) আসনের সংসদ সদস্য ডা. সামিল উদ্দিন আহম্মেদ শিমুল, জেলা আওয়ামীলীগের সহ-সভাপতি ও সাবেক এমপি মুহা. জিয়াউর রহমান, নাচোল উপজেলা আওয়ামীলীগের সাধারণ সম্পাদক ও উপজেলা চেয়ারম্যান আব্দুল কাদেরসহ জনপ্রতিনিধি, জেলা আওয়ামীলীগ ও উপজেলা আওয়ামীলীগের বিভিন্নস্তরের নেতাকর্মীরা ও স্থানীয় গণ্যমান্য ব্যক্তিবর্গ। নাচোল উপজেলার বীর মুক্তিযোদ্ধা, নাচোল উপজেলা আওয়ামীলীগের সভাপতি ও ২নং ফতেপুর ইউনিয়নের চেয়ারম্যান আলহাজ্ব ইসরাইল হক এর মৃত্যুতে আওয়ামীলীগ ও অংগ সংগঠনের নেতৃবৃন্দ, বিভিন্ন সংগঠন ও ব্যক্তিগত অনেকেই শোক জানিয়েছেন। শুক্রবার সকালে খোলসি বাজার পাশর্^বর্তী সরকারী গোরস্থানে জানাযার নামাজ শেষে দাফন করা হয়েছে। বৃহস্পতিবার রাত ১০টার দিকে শালিস চলাকালীন সময়ে হঠাৎ অসুস্থ হয়ে পড়লে তাৎক্ষনিক তাঁকে রাজশাহী নিয়ে যাওয়ার পথে তিনি ইন্তেকাল করেন। তাঁর মৃত্যুতে নাচোল উপজেলা আওয়ামীলীগ ও নাচোলবাসীর মাঝে শোকের ছায়া নেমে আসে।